ROZHODNUTIE RADY
z 25. septembra 2008
o podpísaní a predbežnom uplatňovaní dohody medzi Európskym spoločenstvom a vládou Indickej republiky o určitých aspektoch leteckých služieb
(2008/797/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s článkom 300 ods. 2 prvým pododsekom prvou vetou,
so zreteľom na návrh Komisie,
keďže:
(1)
Rada rozhodnutím z 5. júna 2003 splnomocnila Komisiu na začatie rokovaní s tretími krajinami o nahradení určitých ustanovení v súčasných dvojstranných dohodách dohodou Spoločenstva.
(2)
Komisia dojednala v mene Spoločenstva dohodu s vládou Indickej republiky o určitých aspektoch leteckých služieb v súlade s mechanizmami a smernicami podľa prílohy k rozhodnutiu Rady z 5. júna 2003, ktorým sa Komisia splnomocňuje na začatie rokovaní s tretími krajinami o nahradení určitých ustanovení v platných dvojstranných dohodách dohodou Spoločenstva.
(3)
Dohoda dojednaná Komisiou by sa mala podpísať a predbežne uplatňovať s výhradou možného neskoršieho uzavretia,
ROZHODLA TAKTO:
Článok 1
Podpísanie dohody medzi Európskym spoločenstvom a vládou Indickej republiky o určitých aspektoch leteckých služieb sa schvaľuje v mene Spoločenstva s výhradou rozhodnutia Rady o uzavretí tejto dohody.
Znenie dohody je priložené k tomuto rozhodnutiu.
Článok 2
Predseda Rady je týmto splnomocnený menovať osobu alebo osoby oprávnené na podpísanie dohody v mene Spoločenstva s výhradou jej uzavretia.
Článok 3
Kým dohoda nenadobudne platnosť, bude sa uplatňovať predbežne od prvého dňa prvého mesiaca nasledujúceho po dni, keď si strany navzájom oznámia ukončenie postupov potrebných na tento účel (1).
Článok 4
Predseda Rady sa týmto splnomocňuje vydať oznámenie podľa článku 7 ods. 2 dohody.
V Bruseli 25. septembra 2008